Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Никола Димитриевски со службена легитимација број 28-0003 и Фитим Фејзули со службена легитимација број 28-0016, извршија редовен инспекциски надзор над субјектот ЈУ Меѓуопштински центар за социјална работа Куманово со седиште на ул.Тодор Велков бр.4, застапуван од Директорот Александра Арсовска, со Записник број ИП1 16-1 од 15.02.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија” број 104/2019,1 46/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното

**Р Е Ш Е Н И Е**

 Се наредува на Александра Арсовска, Директор на ЈУ Меѓуопштински центар за социјална работа Куманово, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во определените рокови:

 1. Центарот во предметите на корисниците на правото на гарантирана минимална помош да ги преиспита решенијата со број: 1818-1020(3358)/23 од 05.02.2023 година на **А.Г.** бр./862(230)/1 од 06.12.2023 година на **П. С**, бр.1818-1908(1542)/23 од 05.02.2023 година на **Н. К.** бр.1918-84-2-3 од 04.08.2023 година на **Г.С.** бр.1918-30/12/23 од 05.02.2023 година на **Н. И.** бр.1918-460/14/23 од 05.02.2023 година на **Р. Ј.** бр.1818-457/2/23 од 05.02.2023 година на **Г.Д.** бр.1918-1728/23 05.02.2023 година на **Б.С.** бр.1918-1228/23 од 05.02.2023 година на **Х. Ш.** бр.1818/2441/3/1174 од 18.12.2023 година на **М.Ш.** бр.1918-186 од 01.11.2023 година на **Н. К.** бр.1918-296/4/23 од 05.02.2023 година на **Н.Ш.** бр.1461/9/23 од 05.02.2023 година на **С.Ш.** бр.1918-128 од 06.09.2023 година на **Џ. И.** и бр.1818-934/1 од 16.05.2023 година на **В. Н.** целосно и правилно да ја утврди имотната состојба во однос на поседување на регистрирано моторно возило на носителот на правото и членови од домаќинството. Врз основа на променетата состојба, доколку има потреба да донесе ново решение со кое ќе го замени претходното решение донесено во спротивност со закон или друг пропис, согласно член 28, 30 став 2, член 40 став 1 алинеја 2 и став 2, член 271 став 2 од Законот и член 5 став 1 точка 4 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/21 и 240/2021).

 Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 60 дена од приемот на решението и постојано.**

 2. Центарот во предметите на корисниците на правото на гарантирана минимална помош да ги преиспита решенијата со број: 1818/1311(1784)/23 од 05.02.2023 година на **С. Т.** бр.1818/1146/8-2103 од 24.02.2023 година на **Н.С.** и бр.1818/200/(1234) од 27.03.2023 година на **С.З.** правилно да ги утврди вкупните месечни приходи на домаќинството добиени по електронски пат со надлежните институции, од што ќе зависи висината на правото на гарантирана минимална помош и откако ќе ги утврди, врз основа на променетата материјална состојба да донесе ново решение со кое ќе го замени претходното решение донесено во спротивност со закон или друг пропис, согласно член 28, 31 став 1 од Законот, член 3 став 1 точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021)).

Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 60 дена од приемот на решението и постојано.**

 3. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторите Никола Димитровски со службена легитимација број 28-0003 и Фитим Фејзули со службена легитимација број 28-0016, извршија редовен инспекциски надзор на ден 13.02.2024 година во ЈУ Меѓуопштински центар за социјална работа Куманово, со седиште на ул.Тодор Велков бр.4, застапуван од Директорот Александра Арсовска и состави Записник број ИП1 16-1 од 15.02.2024 година, во кој се констатирани недостатоци и неправилности во постапката за остварување и користење на правото на гарантирана минимална помош.

За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број ИП1 16-1 од 26.02.2024 година.

 **Инспектори за социјална заштита:**

 **Никола Димитровски**

 **Фитим Фејзули**